Bosniya va Gersegovina ommaviy axborot vositalari
Bosniya va Gersegovina ommaviy axborot vositalari — Bosniya va Gertsegovinada joylashgan axborot vositalarini anglatadi. Televideniye, radio, jurnal va gazetalar reklama, obuna va sotish orqali daromadl qiladi va ular davlat va tijorat korporatsiyalari tomonidan boshqariladi. Garchi siyosiy va ishbilarmonlik tazyiqlari, maʼmuriy boʻlinish bilan birga jurnalistlar va ommaviy axborot vositalarining mustaqilligiga xalaqit berayotganligini taʼkidlash joiz boʻlsada, Bosniya va Gersegovina Konstitutsiyasi soʻz erkinligini kafolatlaydi. Urushdan keyin murakkab ichki siyosiy tuzimni boshdan kechirayotgan mamlakat sifatida Bosniya va Gersegovinaning media tizimi oʻzgarish ostida boʻlgan. Urushdan keyingi dastlabki davrda (1995-2005) ommaviy axborot vositalarini rivojlantirishga asosan xalqaro hamkorlar va yirik agentliklarning rahbarlari boshqargan va ular ommaviy axborot vositalarini rekonstruksiya qilish, diversifikatsiya qilish, demokratlashtirish va professionallashtirishga yordam berish uchun sarmoya kiritgan.